b'\n_START_ARTICLE_\nMehmed I.\n_START_PARAGRAPH_\nMehmed I. (1389. - 26. svibnja 1421.) bio je turski sultan, sin gospe Devlet i sultana Bajazida I.\n_START_SECTION_\n\xc5\xbdivot\n_START_PARAGRAPH_\nPoslije turskog poraza u bitci kod Angore 1402. godine Osmansko Carstvo postaje zahva\xc4\x87eno gra\xc4\x91anskim ratom. Kao pobjednik iz njega izlazi Mehmed I. koji najprije sudjeluje u uni\xc5\xa1tavanju vojske brata Ise, a potom i one brata Muse. S ovom drugom pobjedom on 1413. godine postaje jedini pre\xc5\xbeivjeli sin i nasljednik sada ve\xc4\x87 10 godina mrtvog Bajazida I._NEWLINE_Tijekom svoje kratke samostalne vladavine vodio je prije svega mirovnu politiku s ciljem postepene obnove dr\xc5\xbeave. Izuzetak od tog pravila je bilo nekoliko ratnih \xc4\x8darki u Aziji radi obnove tamo\xc5\xa1njeg prija\xc5\xa1njeg zna\xc4\x8daja ovog Carstva._NEWLINE_Pri stupanju na vlast dobio je veliku pomo\xc4\x87 od Bizanta u zamjenu za savez \xc5\xa1to on nikad nije zaboravio nazivaju\xc4\x87i uvijek tamo\xc5\xa1njeg cara svojim ocem. Umro je prirodno u 32. godini \xc5\xbeivota ostavljaju\xc4\x87i dr\xc5\xbeavu svom mladom sinu Muratu II.\n_START_SECTION_\nObitelj\n_START_PARAGRAPH_\nMehmed je o\xc5\xbeenio gospe \xc5\x9eehzade, Kumru i Emine. Emine je bila majka Murata II.'